เรื่องร้องเรียน: บ้านอยู่ที่หมู่บ้าน Eigen ซอยพัฒนาการ 99 เขตประเวศ  "มีปัญหาเรื่องเหม็นกลิ่นขยะมากๆ"   เหม็นจนปวดจมูก ไม่สามารถใช้ชีวิตนอกบ้านได้ ต้องปิดหน้าต่าง เปิดแอร์อยู่ในบ้านเท่านั้นค่ะ  ขอบคุณค่ะ
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ดำเนินการตรวจสอบปัญหากลิ่นของมูลฝอย และได้ดำเนินการแก้ปัญหากลิ่นของมูลฝอย โดยเจ้าหน้าที่ได้ลงพื้นที่ ติดตาม กำกับการปฏิบัติงาน พร้อมประสานให้บริษัทผู้รับจ้างกำจัดมูลฝอยแก้ปัญหาทั้งระยะสั้นและระยะยาว ดังนี้ 1. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 2. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 3. ล้างทำความสะอาดโรงงานและบริเวณอาคารมูลฝอย 4. ตรวจสอบรถเก็บขนมูลฝอยให้มีการป้องกันการตกหล่นของมูลฝอยในการขนส่ง และการรั่วไหลของน้ำชะมูลฝอย 5. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียว เพื่อใช้เป็นแนวป้องกันกลิ่น 6. แต่งตั้งตัวแทนจากประชาชนผู้ไดรับความเดือดร้อน มามีส่วนร่วมในการติดตาม ตรวจสอบ การแก้ไขปัญหากลิ่นของมูลฝอย 7. ส่งเสริมให้มีการคัดแยกมูลฝอยตั้งแต่ต้นทาง โดยแยกมูลฝอยเปียกกับมูลฝอยแห้งออกจากกันเพื่อลดปัญหากลิ่นของมูลฝอย
ความเห็นของผู้แจ้ง: ขอบคุณมากค่ะที่ช่วยกันจัดการปัญหาเหล่านี้ รู้ว่าเหนื่อย สู้ๆ นะคะ จะพยายามคัดแยกขยะของที่บ้านเช่นกันค่ะ เพื่อช่วยอีกแรงค่ะ ✌️
พื้นที่: แขวงประเวศ เขตประเวศ กรุงเทพมหานคร